钦定古今图书集成/明伦汇编/官常典/第077卷 > 永昌庄王健
## 钦定古今图书集成/明伦汇编/官常典/第077卷 > 永昌庄王健

按《魏书》本传：“永昌王健，太常七年封。姿貌魁壮，善弓
马，达兵法。所在征战，常有大功。才艺比陈留桓王，而
智略过之。从世祖破赫连昌，遂西略至木根山，讨和
龙，健别攻拔建德。后平叛胡白龙馀党于西河。世祖
袭蠕蠕，越涿邪山。车驾还，诏健殿后。蠕蠕万骑追之，
健与数十骑击之，矢不虚发，所中皆应弦而毙。遂退”，
威震漠北。寻从平凉州，健功居多。又讨破秃发保周，
自杀，传首京师。复降沮渠无讳。无疾薨，谥曰庄王。